Α4-0259/95

Πρόταση απόφασης του Συμβουλίου σχετικά με ειδικό μέτρο για τη χορήγηση αποζημίωσης για τους αλιείς ορισμένων κρατών μελών της Κοινότητας οι οποίοι αναγκάστηκαν να αναστείλουν τις αλιευτικές τους δραστηριότητες στα ύδατα που τελούν υπό την κυριαρχία ή τη δικαιοδοσία του Μαρόκου (COM(95)0469 - C4-0438/95 - 95/0246(CNS))

Η πρόταση αυτή εγκρίνεται με τις ακόλουθες τροποποιήσεις :

(Τροπολογία 1)

Αιτιολογική σκέψη 4α (νέα)

>Κείμενο μετά την ψηφοφορία στο ΕΚ>

εκτιμώντας ότι είναι σημαντικό οι αλιευτικές δραστηριότητες να μπορέσουν να επαναληφθούν τό συντομότερο δυνατό,

(Τροπολογία 2)

Αιτιολογική σκέψη 4β (νέα)

>Κείμενο μετά την ψηφοφορία στο ΕΚ>

εκτιμώντας ότι η Ευρωπαϊκή Ένωση δεν διαθέτει κατάλληλα χρηματοδοτικά μέσα, που να επιτρέπουν να αντιμετωπισθεί η σημαντική οικονομική και κοινωνική ζημία που υφίσταται ο αλιευτικός τομέας των πληγεισών περιοχών, και ότι κατά συνέπεια, είναι σημαντικό να ληφθούν επείγουσες αποφάσεις για την εφαρμογή ειδικών προγραμμάτων, παράλληλα με τις υφιστάμενες πρωτοβουλίες, για την ενίσχυση των αλιέων, της βιομηχανίας μεταποίησης, και των συναφών τομέων για την αντιμετώπιση των υφισταμένων προβλημάτων,

(Τροπολογία 3)

Άρθρο 1α (νέο)

>Κείμενο μετά την ψηφοφορία στο ΕΚ>

Άρθρο 1α

Αρχής γενομένης από τον προϋπολογισμό των Ευρωπαϊκών Κοινοτήτων για το 1996, δημιουργείται ειδική και μόνιμη θέση του προϋπολογισμού που θα επιτρέπει στην Ένωση να παρεμβαίνει τάχιστα σε περίπτωση σοβαρής κρίσης στον αλιευτικό τομέα.

(Τροπολογία 4)

Άρθρο 1β (νέο)

>Κείμενο μετά την ψηφοφορία στο ΕΚ>

Άρθρο 1β

Η Επιτροπή υποβάλλει στο Συμβούλιο, σε εύθετο χρόνο, πρόταση που έχει ως στόχο να εντείνει την προσαρμογή του στόλου στις πραγματικές αλιευτικές δυνατότητες.

Ψήφισμα νομοθετικού περιεχομένου που περιέχει τη γνώμη του Ευρωπαϊκού Κοινοβουλίου σχετικά με την πρόταση απόφασης του Συμβουλίου για ειδικό μέτρο για τη χορήγηση αποζημίωσης για τους αλιείς ορισμένων κρατών μελών της Κοινότητας οι οποίοι αναγκάστηκαν να αναστείλουν τις αλιευτικές τους δραστηριότητες στα ύδατα που τελούν υπό την κυριαρχία ή τη δικαιοδοσία του Μαρόκου (COM(95) 0469 - C4-0438/95 - 95/0246(CNS))

(Διαδικασία διαβούλευσης)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Συμβούλιο CΟΜ(95) 0469 - 95/0246(CNS),

- έχοντας κληθεί από το Συμβούλιο να γνωμοδοτήσει σύμφωνα με το άρθρο 43 της Συνθήκης ΕΚ (C4-0438/95),

- έχοντας υπόψη το άρθρο 58 του Κανονισμού του,

- έχοντας υπόψη την έκθεση της Επιτροπής Αλιείας και τη γνωμοδότηση της Επιτροπής Προϋπολογισμών (Α4-0259/95),

1. εγκρίνει, με την επιφύλαξη των τροποποιήσεων που της επέφερε το Σώμα, την πρόταση της Επιτροπής[semigr ]

2. καλεί το Συμβούλιο, στην περίπτωση που προτίθεται να απομακρυνθεί από το κείμενο όπως το ενέκρινε το Σώμα, να το ενημερώσει σχετικά[semigr ]

3. ζητεί να κινηθεί η διαδικασία συνεννόησης στην περίπτωση που το Συμβούλιο προτίθεται να απομακρυνθεί από το κείμενο όπως το ενέκρινε το Σώμα[semigr ]

4. ζητεί να κληθεί εκ νέου να γνωμοδοτήσει στην περίπτωση που το Συμβούλιο προτίθεται να επιφέρει ουσιαστικές τροποποιήσεις στην πρόταση της Επιτροπής[semigr ]

5. αναθέτει στον Πρόεδρό του να διαβιβάσει την παρούσα γνωμοδότηση στο Συμβούλιο και την Επιτροπή.